### Sagsfremstilling

Orientering fra udvalgsformanden:

* Dialogmøde med Klima-, Vækst- og Udviklingsudvalget, Teknik- og Miljøudvalget og lokalrådene i [adresse] den 23. oktober 2024

Orientering fra øvrige medlemmer:

Orientering fra forvaltningen:

Rømøstier - Borgmesterhenvendelse om modstand mod fremlagt udkast til vandrestistisystem på den nordlige del af Rømø

Forvaltningen har efter lodsejermøder og -aftaler fremlagt et udkast til markeret stisystem på den nordlige del af Rømø. På baggrund heraf, har nogle lodsejere fremsendt en henvendelse til borgmesteren, hvor de udtrykker modstand mod forslaget og generelt mod etablering af stisystemer på den nordlige del af Rømø. Rømøstierne tages op som sag på kommende udvalgsmøde.

Trafiksikkerhedsprojekt - forlægning af kryds på [adresse] / Bovlund Bjergvej
I forbindelse med planlægning og projektering af forlægning af krydset, har forvaltningen været i dialog med ejerne af den nærliggende maskinstation, som har udtrykt stor bekymring for det foreslåede projekt. Forvaltningen har efterfølgende fået en uvildig trafiksikkerhedsrevisor til at gennemgå projektet og eftergået bekymringspunkterne meget nøje. Trafiksikkerhedsrevisoren foreslår enkelte ændringer, men anbefaler i øvrigt projektet. Forvaltningen gennemgår materialet.

Henvendelse vedrørende manglende cykelsti mellem Cathrine Thygesen og Bredebro

Cykelstigruppen under Bredebro Udviklingsråd har henvendt sig til Transportminister Tommy Poulsen vedrørende manglende cykelsti mellem Cathrine Thygesen og Bredebro, samt fremsender henvendelsen til Borgmester, Nikolaj Mathiesen.

Henvendelse fra Fair Spildevand vedrørende tilstand i vandløb

Henvendelse fra Stig Kristiansen sammen med to borgere i Laust Hansen omkring Holms Kanal.

Orientering vedrørende møde om afvanding på Rømø

Tønder Kommune, Tønder forsyning, Lokalrådet samt grundejerforeningerne på Rømø er gået sammen om at etablere en fælles arbejdsgruppe om vandhåndteringen på Rømø. Den 23. oktober blev der afholdt opstartsmøde på [adresse]. I alt deltog repræsentanter fra 16 grundejerforeninger, samt en fra lokalrådet.

Formålet med arbejdsgruppen er: 1) At registrere kendte vandudfordringer; 2) Analysere på indberettede registreringer; 3) Kommunikere grundejernes ansvar for oprydning i egne grøfter; og 4) lave en plan for handlinger (messe, workshop eller lignende for borgere).
Håndteringen af vand er reguleret i vandløbsloven, og det er grundejers ansvar at vedligeholde grøfter, så man kan sikre afvanding. Kommunens rolle i arbejdsgruppen er at facilitere og skabe overblik, samt kommunikere med grundejerne. Ane Andreasen arbejder under rammerne fastsat af en styregruppe med medlemmer fra kommunen såvel som forsyningen.
Projektet har ikke en udløbsdato, men vil leve indtil der er fundet rimelige løsninger på de fire indsatser.
Der var generel tilfredshed med initiativet og med mødets konkrete indhold fra alle parter.

Afgørelse i klagenævn om drikkevandsboring

Miljø- og Fødevareklagenævnet har den 22. oktober 2024 stadfæstet Tønder Kommunes afgørelse af 30. maj 2024 om fastlæggelse af et kontrolprogram for vandforsyningsanlæg på en nærmere angivet ejendom i Tønder Kommune.

Af afgørelsen fremgår blandt andet "Det er Miljø- og Fødevareklagenævnets vurdering, at vandforsyningsanlægget på ejendommen leverer drikkevand til kommerciel aktivitet, hvorfor drikkevandet er omfattet af drikkevandsbekendtgørelsens § 1, og skal kontrolleres ved regelmæssig kontrol, jf. bekendtgørelsens § 13, stk. 1. Tønder Kommune har dermed haft den fornødne hjemmel til at fastlægge kontrolprogrammet i medfør af bekendtgørelsens § 13, stk. 3." Ligeledes fremgår det, at "Miljø- og Fødevareklagenævnet har ved vurderingen lagt vægt på, at virksomheden på ejendommen har en ansat, der ikke er en del af klagers hustand, som har mulighed for at tilgå vandet fra vandforsyningen i forbindelse med sin ansættelse og eventuelt drikke af det. Det forhold, at klager har oplyst, at der købes vand på flaske, og at en stor del af arbejdet ikke foregår på klagers ejendom, kan ikke føre til et andet resultat, idet den ansatte har mulighed for at drikke af vandet fra vandforsyningsanlægget i forbindelse med sit arbejde.

I afgørelsen henvises der blandt andet til en byretsdom fra Retten i Aalborg som vedrørte tre afgørelser truffet af Vesthimmerlands Kommune om fastlæggelse af kontrolprogrammer for private vandforsyningsanlæg på tre ejendomme, som alle blev udlejet til ansatte. Kommunen blev frifundet, og retten udtalte bl.a. følgende i begrundelsen: ”Efter en almindelig forståelse af ”kommerciel aktivitet” og i lyset af hensynene bag reglerne om vandkvalitet og tilsyn med vandforsyningsanlæg finder retten, at ”kommerciel aktivitet” omfatter levering af vand til udlejningsejendomme, også ved udlejning af én bolig, samt levering af vand til en bolig, der stilles til rådighed som led i et ansættelsesforhold.”

Skyttecenter ved Sæd i idehøring
Skyttecenter ved Sæd er sendt i idehøring med frist 19. november 2024.

Opfølgning på workshop med interessenter for autocamperprøvehandlinger den 31. oktober

Der blev afholdt workshop for evaluering af autocamperprøvehandlinger med henblik på at samle erfaringer fra de igangsatte prøvehandinger 2024 samt input til nye prøvehandlinger.

Årshjul 2024/2025

Årshjulet er et dynamisk styringsværktøj, der giver Teknik- og Miljøudvalget et løbende, samlet overblik over udvalgets aktiviteter, der ligger ud over aktiviteterne for udvalget.

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | orienteringen tages til efterretning. |

### Beslutning

Orienteringen taget til efterretning.

Teknik- og Miljøudvalget har drøftet henvendelsen fra Fair Spildevand og har ingen yderligere bemærkninger før, der bliver fastsat et nyt målbillede i vandområdeplanerne af Miljøstyrelsen.